
[bookmark: TextBodyBegin]Europa-Parlamentet,
–	der henviser til Den Europæiske Unions almindelige budget for regnskabsåret 2023[footnoteRef:1], [1:  	EUT L 58 af 23.2.2023, s. 1, ELI: http://data.europa.eu/eli/budget/2023/1/oj.] 

–	der henviser til Den Europæiske Unions konsoliderede årsregnskab for regnskabsåret 2023 (COM(2024)0272 – C10‑0069/2024)[footnoteRef:2], [2:  	EUT C, C/2024/5462, 10.10.2024, ELI: http://data.europa.eu/eli/C/2024/5462/oj.] 

–	der henviser til Rådets årsberetning til dechargemyndigheden om de interne revisioner, der er foretaget i 2023,
–	der henviser til Revisionsrettens årsberetning om budgetgennemførelsen i regnskabsåret 2023, med institutionernes svar[footnoteRef:3], [3:  	EUT C, C/2024/5882, 9.10.2024, ELI: http://data.europa.eu/eli/C/2024/5882/oj.] 

–	der henviser til Revisionsrettens erklæring for regnskabsåret 2023 om regnskabernes rigtighed og de underliggende transaktioners lovlighed og formelle rigtighed[footnoteRef:4], jf. artikel 287 i traktaten om Den Europæiske Unions funktionsmåde, [4:  	EUT C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	der henviser til sin afgørelse af 7. maj 2025[footnoteRef:5] om udsættelse af afgørelsen om decharge for regnskabsåret 2023 og den dertil hørende beslutning, [5:  	EUT L, 2025/1596, 8.10.2025, ELI: http://data.europa.eu/eli/dec/2025/1596/oj.] 

–	der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:6], særlig artikel 59, 118, 260, 261 og 262, [6:  	EUT L 193 af 30.7.2018, s. 1, ELI: http://data.europa.eu/eli/reg/2018/1046/oj.] 

–	der henviser til Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget[footnoteRef:7], særlig artikel 59, 118, 266, 267 og 268, [7:  	EUT L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	der henviser til forretningsordenens artikel 102 og bilag V,
–	der henviser til anden betænkning fra Budgetkontroludvalget (A10-0167/2025),
1.	nægter at meddele Rådets generalsekretær decharge for gennemførelsen af Det Europæiske Råds og Rådets budget for regnskabsåret 2023;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til Det Europæiske Råd, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

2. Europa-Parlamentets beslutning af 22. oktober 2025 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2023, Sektion II – Det Europæiske Råd og Rådet (2024/2021(DEC))
Europa-Parlamentet,
–	der henviser til sin afgørelse om decharge for gennemførelsen af Den Europæiske Unions budget for regnskabsåret 2023, Sektion II – Det Europæiske Råd og Rådet,
–	der henviser til forretningsordenens artikel 102 og bilag V,
–	der henviser til anden betænkning fra Budgetkontroludvalget (A10-0167/2025),
A.	der henviser til, at dechargemyndigheden inden for rammerne af dechargeproceduren gerne vil understrege, at det er særlig vigtigt at styrke EU-institutionernes demokratiske legitimitet yderligere ved at forbedre gennemsigtigheden og ansvarligheden og gennemføre en god forvaltning af menneskelige ressourcer;
B.	der henviser til, at Parlamentet i henhold til artikel 319 i traktaten om Den Europæiske Unions funktionsmåde (TEUF) har eneansvaret for at meddele decharge for gennemførelsen af Unionens almindelige budget, og der henviser til, at Det Europæiske Råds og Rådets budget udgør en sektion i Unionens budget;
C.	der henviser til, at Det Europæiske Råd i henhold til artikel 15, stk. 1, i traktaten om Den Europæiske Union ikke udøver lovgivende funktioner;
D.	der henviser til, at Kommissionen i henhold til artikel 317 i TEUF gennemfører Unionens budget på eget ansvar under hensyntagen til principperne om forsvarlig økonomisk forvaltning, og der henviser til, at Kommissionen inden for de gældende rammer tillægger de øvrige EU-institutioner de nødvendige beføjelser til at gennemføre de sektioner af budgettet, der vedrører dem;
E.	der henviser til, at Det Europæiske Råd og Rådet for Den Europæiske Union ("Rådet") i henhold til artikel 235, stk. 4, og artikel 240, stk. 2, i TEUF bistås af Generalsekretariatet for Rådet, og til, at generalsekretæren for Rådet har det fulde ansvar for en forsvarlig forvaltning af bevillingerne i EU-budgettets sektion II;
F.	der henviser til, at Parlamentet i de seneste næsten tyve år har gennemført den veletablerede og respekterede praksis med at meddele decharge til alle Unionens institutioner, organer, kontorer og agenturer, og til, at Kommissionen er enig i, at praksis med at meddele decharge til hver enkel EU-institution, -organ, -kontor og ‑agentur for deres administrative udgifter fortsat bør følges;
G.	der henviser til, at Kommissionen i henhold til finansforordningens artikel 59, stk. 1, giver de øvrige EU-institutioner de nødvendige beføjelser til at gennemføre de sektioner af budgettet, som vedrører dem;
H.	der henviser til, at Parlamentet siden 2009 på grund af manglende samarbejde fra Rådets side under dechargeproceduren har set sig nødsaget til at nægte at meddele decharge til Rådets generalsekretær;
I.	der henviser til, at Det Europæiske Råd og Rådet som EU-institutioner og modtagere af midler fra Unionens almindelige budget bør være transparente og demokratisk ansvarlige over for Unionens borgere og være underlagt demokratisk kontrol ved anvendelsen af offentlige midler;
J.	der henviser til, at Den Europæiske Ombudsmands ("Ombudsmandens") henstilling i den strategiske undersøgelse OI/2/2017/TE om gennemsigtighed i Rådets lovgivningsproces viste, at Rådets praksis med hensyn til gennemsigtighed i lovgivningsprocessen indeholder fejl og forsømmelser og burde forbedres, således at borgerne bliver i stand til at følge Unionens lovgivningsproces;
K.	der henviser til, at EU-Domstolens praksis bekræfter skatteydernes og offentlighedens ret til at blive holdt informeret om anvendelsen af offentlige indtægter, og at Retten i sin dom af 25. januar 2023 i sag T-163/21[footnoteRef:8], De Capitani mod Rådet, om gennemsigtighed i Unionens lovgivningsproces fastslog, at dokumenter, som Rådet udarbejder i sine arbejdsgrupper, ikke er af teknisk, men af lovgivningsmæssig karakter og derfor er genstand for begæringer om aktindsigt; [8:  	Dom fra Den Europæiske Unions Ret af 25. januar 2023, De Capitani mod Rådet, sag T-163/21, ECLI:EU:T:2023:15.] 

1.	beklager dybt, at Rådet siden 2009 og igen for regnskabsåret 2023 fortsat nægter at samarbejde med Parlamentet om dechargeproceduren, hvilket forhindrer Parlamentet i at træffe afgørelse på et oplyst grundlag baseret på en seriøs og grundig kontrol af gennemførelsen af Rådets budget og dermed tvinger Parlamentet til at nægte at meddele decharge;
2.	bemærker, at Parlamentets relevante tjenestegrene på vegne af ordføreren for dechargeproceduren den 20. september 2024 sendte et spørgeskema til Rådets sekretariat med 90 vigtige spørgsmål fra Parlamentet med henblik på at muliggøre en grundig kontrol af gennemførelsen af Rådets budget og af Rådets forvaltning; bemærker endvidere, at der blev sendt lignende spørgeskemaer til alle andre institutioner, der alle har givet Parlamentet tilbundsgående svar på alle spørgsmål;
3.	beklager, at Generalsekretariatet for Rådet den 23. september 2024 endnu en gang meddelte Parlamentet, at det ikke ville besvare Parlamentets spørgeskema, og at Rådet ikke ville deltage i den høring, der blev afholdt den 12. november 2024 som led i dechargeproceduren, og hvori alle andre institutioner, der var indbudt, deltog;
4.	understreger, at det er Parlamentets beføjelse at meddele decharge i medfør af artikel 319 i TEUF og de gældende bestemmelser i finansforordningen og Parlamentets forretningsorden i overensstemmelse med den nuværende fortolkning og praksis, nemlig beføjelsen til at meddele decharge med henblik på at opretholde gennemsigtighed og sikre demokratisk ansvarlighed over for Unionens skatteydere;
5.	understreger, at Kommissionen i henhold til finansforordningens artikel 59, stk. 1, giver de øvrige EU-institutioner de nødvendige beføjelser til at gennemføre de sektioner af budgettet, der vedrører dem, og finder det derfor endnu en gang uforståeligt, at Rådet mener, det er hensigtsmæssigt, at Kommissionen meddeles decharge for gennemførelsen af Rådets budget;
6.	fremhæver den veletablerede og respekterede praksis med meddelelse af decharge til alle Unionens institutioner, organer, kontorer og agenturer, som Parlamentet har fulgt i næsten tyve år; minder om, at Kommissionen har erklæret, at den ikke er i stand til at føre tilsyn med gennemførelsen af de øvrige EU-institutioners budgetter; understreger, at Kommissionen endnu en gang har givet udtryk for den holdning, at praksis med at meddele decharge til hver enkelt institution for dennes administrative udgifter fortsat bør følges af Parlamentet;
7.	understreger, at den nuværende situation kun giver Parlamentet mulighed for at kontrollere Revisionsrettens og Ombudsmandens beretninger samt de offentligt tilgængelige oplysninger på Rådets websted, fordi Rådet fortsætter sin pligtforsømmelse ved ikke at samarbejde med Parlamentet, hvilket gør det umuligt for Parlamentet at udføre sine opgaver ordentligt og træffe afgørelse på et oplyst grundlag om meddelelse af decharge;
8.	beklager dybt, at Rådet i næsten 15 år har udvist manglende politisk vilje til at samarbejde med Parlamentet i forbindelse med den årlige dechargeprocedure; understreger, at denne holdning har haft en varig negativ indvirkning på begge institutioner, har miskrediteret forvaltningen og den demokratiske kontrol af Unionens budget og har skadet borgernes tillid til Unionen som en enhed, der er kendetegnet ved gennemsigtighed;
9.	bekræfter på ny sin dybe frustration over Rådets holdning til dechargeproceduren, som sender et upassende budskab til EU-borgerne på et tidspunkt, hvor øget gennemsigtighed er helt afgørende; understreger, at Rådet skal overholde de samme standarder for ansvarlighed, som det forventer af andre EU-institutioner;
10.	understreger, at alle andre EU-institutioner anerkender og forstår princippet om, at Parlamentet på grund af delegationen af beføjelser vedrørende budgetgennemførelsen har både ret og pligt til at kontrollere deres budgetter og gennemførelsen heraf som led i dechargeproceduren; giver i lyset heraf udtryk for sin stærke misbilligelse af, at Rådet fortsat nægter at samarbejde med Parlamentet i denne henseende;
11.	minder om, at Den Europæiske Unions Domstols praksis støtter skatteydernes og offentlighedens ret til at blive informeret om anvendelsen af offentlige indtægter; kræver derfor fuld respekt for Parlamentets beføjelser og rolle som garant for princippet om demokratisk ansvarlighed; opfordrer Rådet til behørigt at følge op på de henstillinger, Parlamentet har vedtaget i forbindelse med dechargeproceduren;
12.	understreger, at den nuværende situation skal forbedres gennem et bedre interinstitutionelt samarbejde inden for traktaternes eksisterende rammer. mener, at en mulig revision af traktaterne kan gøre dechargeproceduren klarere og mere gennemsigtig ved udtrykkeligt at give Parlamentet beføjelse til at meddele decharge individuelt til alle Unionens institutioner, organer, kontorer og agenturer, og opfordrer indtrængende Rådet til aktivt at samarbejde med Parlamentet for at søge at løse den nuværende situation;
13.	bemærker, at repræsentanten for Rådets formandskab den 6. maj 2025 under sit indlæg på Parlamentets plenarforsamling gav udtryk for, at Rådet var rede til "at indgå i et meningsfuldt og pragmatisk samarbejde mellem vores institutioner", når det drejer sig om decharge i forbindelse med sektionen vedrørende Det Europæiske Råd og Rådet i Unionens budget, og opfordrer til, at denne hensigt omsættes til konkrete skridt i rette tid; opfordrer derfor Rådet til hurtigst muligt at genoptage forhandlingerne med Parlamentet på højeste niveau med deltagelse af generalsekretærerne og formændene for begge institutioner med henblik på at bryde dødvandet og finde en løsning, samtidig med at Parlamentets og Rådets respektive roller i dechargeproceduren respekteres, og der sikres gennemsigtighed og ordentlig demokratisk kontrol med budgetgennemførelsen;
14.	understreger, at de bemærkninger, som Parlamentet fremsatte om budgetmæssig og økonomisk forvaltning, intern forvaltning, performance og intern kontrol, menneskelige ressourcer, lighed og trivsel, etiske rammer og gennemsigtighed, digitalisering, cybersikkerhed og databeskyttelse, bygninger, miljø og bæredygtighed, interinstitutionelt samarbejde og kommunikation i dechargebeslutningen af 7. maj 2025, stadig er gældende;
15.	gentager sin beklagelse af, at budgettet for Det Europæiske Råd og Rådet ikke er blevet opdelt i to klart adskilte budgetter, som Parlamentet har henstillet til i sine tidligere dechargebeslutninger med henblik på at forbedre gennemsigtigheden og ansvarligheden – ikke mindst for så vidt angår Det Europæiske Råd, eftersom det i øjeblikket er umuligt at indhente pålidelige oplysninger om dets omkostninger; understreger betydningen af pålidelige data med henblik på objektiv kontrol; opfordrer til overholdelse af dechargemyndighedens henstilling;
16.	beklager dybt den ungarske regerings obstruktive indstilling i Det Europæiske Råd; bemærker, at vedvarende politisk dødvande og utilstrækkelige fremskridt med hensyn til gennemsigtighedsreformer bliver ved med at undergrave tilliden og Det Europæiske Råds effektivitet; opfordrer til målrettede traktatreformer for at styrke den demokratiske beslutningstagning og gennemsigtigheden i Det Europæiske Råd;
17.	glæder sig over beslutningen om at vedtage konklusioner, der støttes af 26 medlemsstater, om Unionens fortsatte og urokkelige støtte til Ukraines uafhængighed, suverænitet og territoriale integritet som anført i Det Europæiske Råds dokument EUCO 16/25, som blev vedtaget den 26. juni 2025; beklager, at en sådan fremgangsmåde var nødvendig på grund af konstante vetoer; opfordrer til, at der udvikles alternative mekanismer til at omgå vetoer i hastesager i afventning af traktatændringer med henblik på at forbedre effektiviteten i beslutningstagningen og enheden i Det Europæiske Råd; understreger, at Unionens budget for 2023 allerede har mobiliseret betydelige midler til støtte for Ukraine, og understreger vigtigheden af at sikre, at fremtidige budgetbeslutninger afspejler denne strategiske forpligtelse;
18.	opfordrer indtrængende Rådet til at sikre, at formandskabet for Rådet varetages i nøje overensstemmelse med EU-retten, Unionens principper og Unionens troværdighed; beklager dybt den ungarske regerings uredelige varetagelse af formandskabet for Rådet ved at fortsætte med bilaterale aktiviteter, som er i modstrid med Unionens grundlæggende værdier; opfordrer indtrængende Rådet til at fordømme denne form for adfærd.

